Ше болх беча юкъа бIаьш кагий нахи мехкарийи кхебаьб хьехархочо. Наьсаре гIолла йоагIаш хилча, цхьаццабараш цунна дага ца боагIе а, школе яьккха ха дагайийхе тIабоагIа цун хинна дешархой. Фуд-малад хоатт, шоашта хьехарах баркал оал. Из деций цох хьадаьнна беркат а дика болх а? Хоза хет хьехархочоа, ше хьийхар царна дагадар. Дукха цо хьийха нах ба, карарча хана институташ а яьха, балхаш тIа а болаш.